Legesteinfrø

Legesteinfrø (Lithospermum officinale) er en flerårig urt i rubladfamilien. 

Den er håret og blir opptil 80 cm høy. Stenglene er opprette og forgrenet øverst. Bladene er lansettformede til ovale med tydelige nerver. Blomstene er grønn- eller kremhvite og har store støtteblad. Frukten består av fire eggformede, steinharde delfrukter. Planten vokser i skog og kratt. Legesteinfrø er den eneste europeiske representanten for den vidt utbredte slekta Lithospermum. Arten er vanlig i Sør- og Mellom-Europa og finnes også i store deler av Vest-Asia og Sibir. Den er ikke vanlig i Norge, men vokser meget spredt nordover til Troms.

Legesteinfrø ble med grunnlag i signaturlæren brukt som medisin mot galle- og nyrestein.

 Referanser 

 Litteratur 




 Eksterne lenker 


Kategori:Rubladfamilien
Kategori:Karplanter på norsk rødliste
Kategori:Medisinplanter
Kategori:Planter formelt beskrevet i 1753
Kategori:Planter formelt beskrevet av Carl von Linné